**OBAVIJEST ZA RODITELJE I UČENIKE 6. RAZREDA KOJI SUDJELUJU NA 24. MALOJ GLAGOLJSKOJ AKADMIJIJI „ŽAKAN JURI“ ROČ**

**(MIHAEL HANŽEK, MARIN HOPEK, JURICA KUŠEC, KARLA STIPEČ)**

Poštovani roditelji, dragi učenici,

polazak za Roč na Malu glagoljsku akademiju (MGA, http://mga-roc.org/mga/) jest u 12.00 sati ispred Osnovne škole Belec. Mala glagoljska akademija traje od 26. lipnja do 3. srpnja 2016. godine.

Učenici spavaju u školi na organiziranim ležajevima: muška i ženska spavaonica ([www.mga-roc.org/smjestaj-ucenici/](http://www.mga-roc.org/smjestaj-ucenici/)). Nije potrebno nositi posteljinu (jastuke, plahte, deke), ali svakako ponesite kišobran i kape za sunce zbog dvaju izleta. Potrebno je sa sobom ponijeti ručnike, praznu A4 bilježnicu na linije i pribor za pisanje (HB olovka, šiljilo, gumica). Organizatori su rekli da bi bilo dobro ponijeti multivitamine i sredstva za snižavanje temperature. Molim Vas da ne nosite (pre)velike kofere jer u prtljažniku nema previše mjesta.

Učenici će radionice, u kojima će sudjelovati, izabrati prvoga dana nakon kratke, desetominutne prezentacije svake radionice ([www. mga-roc.org/radionice/](http://mga-roc.hr/radionice/)). Prehrana je osigurana. Jednako smo tako javili da nitko od naših učenika nema posebni režim prehrane (vegetarijanstvo, alergije, bolesti i sl.).

U sklopu Male glagoljske akademije organizirana su dva izleta u pratnji akademika Josipa Bratulića (<http://info.hazu.hr/hr/clanovi_akademije/osobne_stranice/josip_bratulic>):

a) posjet Aleji glagoljaša između Roča i Huma

b) cjelodnevni izlet po Istri.

Ako netko od učenika svira glazbeni instrument koji bi mogao ponijeti, neka to učini.

U Belec se vraćamo 3. srpnja 2016. u poslijepodnevnim satima.

Veselimo se susretu, druženjima i novim spoznajama o glagoljici!

